uk ky hu ru ru cs ky ky ky ky ky ru tt ru ky ky ky ru ru ky ky ky ky ky ru ky ru tt ky ky ru ky ru ru ru ky ky mn ru ru tt ru ru ru ky ky ky ky ru ky ky ky ky ky ky ky ky ky ky ky ru ru ky ky ky ky lv ky ky ky ky ky ky ky ky ky ky ky ky ky ky ky ky ky ky ky bxr ru
"Аалам", 22.04.08 - 9-бет: Жїзїўдї ач, Жїзїмкан!…•
Үчүнчү президент... Кыргызстанды кимдер башкарат?
Ошентип, К.С. бийлиги үч жылдын ичинде Кыргызстанды шал кылып, экономика, тышкы саясат, электр энергия тармагын да отургузуп койду. Суунун башындагы өлкө сууга мукурап, электри өчүп, өлкөсү талкаланып, жери таламанга түшүп, ар-намысы булганып, басынып, кордолуп, карайлап турат. Оозунда сөзү бар эрендеринин жүрөк үшүн алып, ариет туткунуна кишендеп салган. Оппозиция деген "мусорный ящик" болсо, айрым жегич чиновниктер менен толукталып, көңүлгө толбой турат. Ошентсе да, айрым маалымат булактары, оппозиция ымалага келип, "сөөк" ыргытса да бөлүнбөйбүз деп антташты таризинде билдирди. "Ырасса" болгон экен, чиркин. Эми былтыркыдай элди какыраган күнгө кактап коюп, өздөрү бийлик бөлүштүрүүгө киришпейт. Оппозициянын 2007-жылдын апрель айындагы ачуу чындыктан сабак алганы ушул.
Пенде дегениң мезгилдин "сүйрү-приздерине" да даяр турушу керек экен. Ошондуктан өлкө башкарууга дилгир саясатчыларды салмактап, таразага салып, "Өмүрбек Текебаев менен Алмаз Атамбаевдин бийлигинде кимдер кайсы тармакты башкарат?" деген суроого жооп издедик. Айрым маалымат булактарын пайдаланып, кээ бир салмактуу билермандарыбыздын пикирлерин уктук. Натыйжада Кыргызстандын үчүнчү бийлигин төмөндөгү саясатчылар түзөт деген болжолдуу жыйынтыкка келдик (айрым кызматтарды эске албаганда).
1. Президент - Өмүрбек Текебаев
2. Премьер-министр - Темир Сариев, Аликбек Жекшенкулов
3. УУК төрагасы - Мирослав Ниязов
4. ИИМ - Болот Шерниязов
5. Тышкы иштер министри - Чынара Жакыпова
6. Башкы прокурор - Чолпон Жакупова
7. Жогорку сот төрагасы - Азимбек Бекназаров
8. Финансы министри - Марат Султанов
9. Саламаттык сактоо министри - Накен Касиев
10. Билим берүү министри - Асия Сасыкбаева
11. Бажы комитети - Дүйшөн Чотонов
12. Финансы чалгындоо кызматы - Алманбет Шыкмаматов
13. Салык комитети - Эркин Алымбеков
14. Өзгөчө кырдаалдар министри - Эркин Бөлөкбаев
15. Энергетика министри - Шамил Осмонов
16. Коопсуздук кызматы - Алик Орозов
17. Президенттин пресс-кызматы - Жоомарт Сапарбаев
18. Транспорт министри - Нариман Түлеев
19. Бишкек шаарынын мэри - Феликс Кулов
20. Ош шаарынын мэри - Абдыганы Эркебаев
21. Ош облгубернатору - Мирадил Бакашев
22. Чүй облгубернатору - Таалай Субанбеков
23. Талас облгубернатору - Мелис Мураталиев
24. Баткен облгубернатору - Ташболот Балтабаев
25. Жалалабат облгубернатору - Эмил Каптагаев
26. Нарын облгубернатору - Карганбек Самаков
27. Айыл чарба министри - Райкан Төлөгөнов
28. Соцфонд төрайымы - Бөдөш Мамырова
1. Президент - Алмазбек Атамбаев
2. Премьер-министр - Бакыт Бешимов
3. УУКнын төрагасы - Мирослав Ниязов
4. ИИМ - Болот Ногойбаев
5. Тышкы иштер министри - Роза Отунбаева, Аликбек Жекшенкулов
6. Башкы прокурор - Азимбек Бекназаров
7. Жогорку сот төрагасы - Элмурза Сатыбалдиев
8. Финансы министри - Акматбек Келдибеков
9. Саламаттык сактоо министри - Туйгунаалы Абдраимов
10. Билим берүү министри - Ирина Карамушкина
11. Бажы комитети - Руслан Шабатоев
12. Финансы чалгындоо - Акылбек Жапаров
13. Салык комитети - Темирбек Курманбеков
14. Өзгөчө кырдаалдар министри - Жусупжан Жээнбеков
15. Энергетика министри - Иса Өмүркулов
16. Коопсуздук кызматы - Алик Орозов
17. Президенттин пресс-кызматы - Адил Турдугулов
18. Транспорт министри - Жантөрө Сатыбалдиев
19. Айыл чарба министри - Сооронбай Жээнбеков
20. Соцфонд - Өмүрбек Бабанов
21. Ош облус губернатору - Осмон Артыкбаев
22. Чүй облус губернатору - Таалай Субанбеков
23. Жалалабат облгубернатору - Эдил Байсалов
24. Нарын облгубернатору- Рахатбек Ирсалиев
25. Талас облгубернатору - Искендер Айдаралиев
26. Ысыккөл облгубернатору - Садыр Жапаров
27. Бишкек шаарынын мэри -- Равшан Жээнбеков
28. Ош шаарынын мэри - Тургунбек Кулмурзаев
"Сентябрга"үч жолу кол салышты"
Жалалабат облусундагы "Сентябрь" телеканалынын берүүлөрү коомдогу окуяларды акыйкат чагылдыргандыгы менен эл оозуна алынып калган. Азыр анын берүүлөрү көрсөтүлбөйт экен. Себебин билүүнү көздөп, "Сентябрь" телеканалынын жетекчиси, журналист Асылбек Текебаевге (Өмүрбек Текебаевдин иниси) суроо узаттык.
- Асылбек мырза, "Сентябрь" телеканалынын иши эмне себептен көрсөтүлбөй калды?
- Былтыркы жылы парламенттик шайлоонун алдында "Караалма" токой чарбасы менен айыл өкмөтү начар иштеп атат, жаңгак каптарын казып сатып атышууда деп эл арызданып, айылдык жыйын өткөн. Жыйынга губернатор, орун басары, жергиликтүү токой чарбасынын жетекчилери, министрдин орун басары катышкан. Ал жыйынды биздин телеканал барып тартып келген. Ушул көрсөтүүдөн соң бизге бут тосуулар башталды.
2005-жылы августта "Кара-Алма" айыл өкмөтүнө жана "Кара-Алма" токой чарбасына арыз менен кайрылып, тийиштүү документтерди топтоп, жер алып, "Сентябрь" телеканалынын телемунарасы менен инженердик имарат куруп иш баштаганбыз. Ачылганыбызга аз убакыт болсо да 15 кызматкер иштеп, эл арасында оозго алынып калдык эле. Бул долбоор боюнча салынган телемунара менен инженердик имаратты туура эмес жерге курулган деген шылтоону башташып, "Кара-Алма" токой чарбасына жаңы дайындалган Козубай Жумагулов бизге жолтоо боло баштады. Көрсө, ал президент К. Бакиевдин кудасы болот экен.
5-декабрда жогоруда айтылган жер маселеси боюнча сот болуп мени чакырышты. Сотко мен, анан прокурор гана келип, башка эч кимиси келбеди. Сот түштөн кийинкиге калтырылган. Аңгыча эле мага "телемунарага келбейсизби" деп телефон чалышты. "Сот чечими бизде бар, биз исполнителдербиз, ишти жабабыз, келиңиз" дешти. Бардым. Телемунаранын жанында менин балдарым, сот исполнителдери, прокуратуранын, УККнын балдары топтолуп турушуптур. Бир топ талаш-тартыштар болду. "Бизге жогору жактан чечим келди, телеканалды жабабыз" дешти. "Жаба албайсыңар, соттун чечими чыга элек" дедим. Имараттын ичине биз аларды киргизбей койдук. Бирок алар ошол эле күнү телеканалга келүүчү электр энергиясын кыркып коюшту.
Бул боюнча биз сотко, кийинчерээк облустук прокуратурага кайрылдык. Бирок, облустук прокуратура да токой чарбасынын кызыкчылыгын колдоп берди. Муну 17-мартка чейин создуктурушту. Ошол боюнча биз ишибизди убактылуу токтоттук. Надзорныйга кайра бергенбиз, ал 2,5 айдын ичинде карашы керек. Бирок аларга деле ишенич жок. Бул бийликтин тушундагы соттор, прокуратуралар ишти акыйкат карайт деп үмүттөнбөсө деле болот.
- Эфирге качан чыга баштайсыздар?
- Май айларынан баштап кайра эфирге чыга баштайбыз. Мурдагы телеканалга жер мыйзамсыз берилген делинди. Эми менчик жер сатып алдык. Ал жерге телеканалдын имаратын орнотобуз. Биздин көрсөтүүлөрдө таңкы "Азаттыктын" жаңылыктары, Интерньюстун көрсөтүүлөрү, ТВ борбордун программалары, өзүбүздүн жергиликтүү жаңылыктар, актуалдуу маектер жана атайын репортаждарды даярдалып берилчү. Ошол көрсөтүүлөр азыркы бийлик өкүлдөрүнө катуу тийсе керек.
- Кызматкерлериңизге кол салуу болду деп уккан элек...?
- Ооба, биздин чыгармачыл топтун кызматкерлерине 3 жолу кол салуу болуп, жараат алышып, ооруканаларда дарыланып чыгышты. Митинг учурунда кызматкерлеримди имаратка чейин кууп келишип, имараттагы аппаратураларды талкалап, тоноп кетишкен. Бул боюнча прокуратурага кайрылганбыз. Эч натыйжа болгон жок.
- Учурдагы телеберүүлөргө кандай пикирдесиз?
- Бардыгын начар дегенден алысмын. Пирамида, НТС деген каналдар мурда жакшы көрсөтүлчү. Ал эми азыр алардын да абалы бийликтин тоскоолдугунан өзгөрүлдү.
Телеканалдардын эркиндиги чектелген учурлар азыр көп. Басма сөздө деле абал ошондой. Акыйкаттыкты жазган "Аалам", "Де-факто", "Алиби" деген гезиттер эле болбосо, калганы бийликтин кол алдында.
- Саясатчынын бир туугандарына бут тосуулар болгондугунан кабарыбыз бар. Бул боюнча өз оозуңуздан уксак?
- Бут тосуулар болгондугу ырас. "Хулиганчылык" кылды деп инимди эки жолу камашты. Кудайдын көзү түз экен, акталды. "Сентябрь" телеканалын жабууга болгон аракеттерди, телемунарага, имаратка эки жыл ичинде үч жолу кол салынып, кымбат баалуу аппаратуралар талкаланып, чыгым болгондугун бийликтин мага бут тоскону деп ойлойм.
- Азыркы бийликтин жүргүзгөн саясатында сиз канааттанган жагы барбы?
- Мен дегеле бийликтин жүргүзгөн азыркы саясатына канааттанбайм. Атүгүл өнүгүү боюнча мамлекеттик стратегиялык программалары жок. Мыйзамды эч ким сыйлабайт. Саясый-экономикалык, социалдык багытты туура эмес жүргүзүп жатат. Мамлекеттин азыркы шартына, элдин азыркы талаптарына туура эмес, дал келбеген саясаты бар. Бардык тармактар саясый соода менен иш жүргүзүп калды.